
 26.4.2021
 BG
 Официален вестник на Европейския съюз
 L 141/7
 РЕГЛАМЕНТ ЗА ИЗПЪЛНЕНИЕ (ЕС) 2021/669 НА КОМИСИЯТА
 от 23 април 2021 година
 за разрешаване на употребата на технически чист L-лизинмонохидрохлорид и течен L-лизин, основа, получени от Corynebacterium casei KCCM 80190, Corynebacterium glutamicum KCCM 80216 или Corynebacterium glutamicum KCTC 12307BP, като фуражни добавки за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
 (2)
 В съответствие с член 7, параграф 1 от Регламент (ЕО) No 1831/2003 бяха подадени заявления за разрешаване на употребата на L-лизинмонохидрохлорид, течен L-лизин, основа, и технически чист L-лизинмонохидрохлорид като хранителни фуражни добавки за употреба във фуражи и във вода за пиене за всички животински видове. Тези заявления бяха придружени от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Заявленията се отнасят до разрешаването на течен L-лизин, основа, и на технически чист L-лизинмонохидрохлорид, получени от Corynebacterium casei KCCM 80190, Corynebacterium glutamicum KCCM 80216 или Corynebacterium glutamicum KCTC 12307BP, като фуражни добавки за всички животински видове, които да бъдат класифицирани в категорията „хранителни добавки“, функционална група: „аминокиселини, техните соли и аналози“.
 (4)
 становищата си от 30 септември 2020 г. (2) и 18 ноември 2020 г. (3) (4) Европейският орган за безопасност на храните („Органът“) стигна до заключението, че при предложените условия на употреба течният L-лизин, основа, и технически чистият L-лизинмонохидрохлорид, получени от Corynebacterium casei KCCM 80190, Corynebacterium glutamicum KCCM 80216 или Corynebacterium glutamicum KCTC 12307BP, не се отразяват неблагоприятно върху здравето на животните, здравето на потребителите, нито върху околната среда. Органът стигна до заключението, че течният L-лизин, основа, и технически чистият L-лизинмонохидрохлорид, получени от Corynebacterium glutamicum KCCM 80216 и Corynebacterium glutamicum KCTC 12307BP, са безопасни за потребителя. В него се твърди, че технически чистият L-лизинмонохидрохлорид и течният L-лизин, основа, получени от Corynebacterium casei KCCM 80190, се смятат за опасни при вдишване и че технически чистият L-лизинмонохидрохлорид, получен от Corynebacterium casei KCCM 80190, предизвиква умерено дразнене на очите. Поради това е необходимо да се вземат съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката. Органът стигна до заключението, че течният L-лизин, основа, и технически чистият L-лизинмонохидрохлорид, получени от Corynebacterium casei KCCM 80190, Corynebacterium glutamicum KCCM 80216 или Corynebacterium glutamicum KCTC 12307BP, са ефикасни източници на основната аминокиселина L-лизин за всички животински видове. За да бъде напълно ефикасна за преживни животни, добавката L-лизин трябва да е защитена от разграждане в търбуха. В своите становища Органът се позова на предходно изявление относно потенциалния хранителен дисбаланс на аминокиселините и опасения във връзка с хигиената, когато се